Translate the text from Welsh to English.



 
Heddiw, gyda thua 50 diwrnod nes inni dechrau ar berthynas newydd â’r Undeb Ewropeaidd, byddaf yn cyhoeddi Cynllun Gweithredu Llywodraeth Cymru ar gyfer Diwedd y Cyfnod Pontio.


Mae Cynllun Diwedd y Cyfnod Pontio yn nodi’r materion y mae Cymru yn eu hwynebu, a’n blaenoriaethau strategol wrth inni nesáu at ddiwedd y Cyfnod Pontio, a thu hwnt, gan ystyried effeithiau parhaus pandemig COVID\-19 a’r pwysau sydd ar ein heconomi ar hyn o bryd. Mae’n disgrifio’r camau rydym yn eu cymryd, ac wedi’u cymryd, yn annibynnol ac ar y cyd â Llywodraeth y DU a phartneriaid yng Nghymru, er mwyn sicrhau bod y sector cyhoeddus, y sector preifat a’r trydydd sector, unigolion a chymunedau mor barod ag sy’n ymarferol bosibl. Mae hefyd yn amlinellu lle mae ein camau gweithredu fel llywodraeth yn dibynnu ar y camau y mae Llywodraeth y DU yn gyfrifol amdanynt.


Yn anffodus, fel y mae pethau heddiw, mae’r math o berthynas fydd rhwng y DU a’r UE yn y dyfodol yn dal yn aneglur inni. Yr unig beth sy’n glir yw, p’un a fydd y negodiadau parhaus yn arwain at gytundeb ai peidio, y bydd newidiadau sylweddol iawn yn deillio o drefniadau presennol y Cyfnod Pontio. Bydd ein cyfnod estynedig fel rhan o farchnad sengl yr UE a’r undeb tollau yn dod i ben ar 1 Ionawr 2021\.


Roeddem yn glir ar ddechrau’r negodiadau na ddylai’r amserlen gael ei chyfyngu mewn modd artiffisial gan derfyn amser mympwyol. Mae pandemig COVID\-19 wedi gwneud yr achos dros ymestyn y cyfnod pontio hyd yn oed yn fwy cymhellol. Ni wrandawodd Llywodraeth y DU.


O ganlyniad, mae dal angen i ni gynllunio ar gyfer y senario waethaf posibl, sef gadael y Cyfnod Pontio heb gytundeb gyda’r UE ar ein perthynas yn y dyfodol – ar adeg pan mai dim ond capasiti cyfyngedig sydd gan y Llywodraethau Datganoledig a Llywodraeth y DU, yn ogystal â gwasanaethau cyhoeddus, busnesau a sefydliadau eraill, i baratoi’n ddigonol. Mae angen brys i fusnesau, y cyhoedd a Llywodraethau Datganoledig ganolbwyntio ar oblygiadau’r pandemig a’r bygythiad uniongyrchol y mae hyn yn ei beri i fywydau a bywoliaethau, gan eu bod yn ailgyfeirio adnoddau presennol o’r gwaith paratoi ar gyfer diwedd y cyfnod pontio.


Ym mis Medi 2019, cyhoeddodd Llywodraeth Cymru ei dogfen ‘Paratoi ar gyfer Brexit heb Gytundeb’ i baratoi ar gyfer y posibilrwydd y byddem yn gadael yr UE heb Gytundeb Ymadael ffurfiol. Roedd y ddogfen honno yn amlinellu trosolwg Llywodraeth Cymru o beth fyddai prif risgiau strategol canlyniad o’r fath.


Ond mae’r sefyllfa’n wahanol erbyn hyn. Ar un llaw, mae rhai o’r risgiau a nodwyd yn y cynllun ar gyfer ymadael heb gytundeb wedi eu lliniaru gan y Cytundeb Ymadael ac ar y llaw arall, mae rhai o’r risgiau wedi gwaethygu yn sgil y pandemig. Wrth i’r negodiadau fynd rhagddynt, mae wedi dod yn gliriach y bydd rhwystrau newydd sylweddol i fasnachu a chydweithredu â’r UE o 1 Ionawr 2021, hyd yn oed os llwyddir i gael canlyniad wedi’i negodi.


Mae nifer o’r camau oedd yn eu lle ar gyfer ymadael heb gytundeb y llynedd, wedi helpu i lunio ein hymateb i bandemig COVID. Rydym wedi rhoi arian sylweddol yn yr economi ac wedi rhoi ystod o fesurau ar waith i gefnogi’r bobl fwyaf agored i niwed yn ein cymunedau. Mae’r rhain wedi bod yn hollbwysig wrth ymdrin â’r materion sy’n deillio o sefyllfa o’r natur hon. Mewn cyferbyniad â hynny, mae’r canlyniadau a ddaw yn sgil gadael y Cyfnod Pontio ar yr adeg hon ac yn y ffordd hwn, yn deillio o ddewisiadau Llywodraeth y DU ac yn ganlyniad i’w dull o negodi gyda’r UE. Ni fyddai wedi bod angen nifer o’r camau rydym wedi’u hamlinellu yng Nghynllun Gweithredu Diwedd y Cyfnod Pontio pe bai Llywodraeth y DU wedi dewis dull llai dogmatig o ymdrin â’r negodiadau yn unol â’r safbwyntiau rydym wedi’u hybu ers tro.


Dros yr wythnosau nesaf, byddwn yn parhau i ddatblygu’r camau yn y cynllun yng ngoleuni canlyniad y negodiadau. Gyda thua 50 diwrnod tan y bydd perthynas y DU â’r UE yn newid yn sylfaenol, gofynnwn i bawb yng Nghymru baratoi gan ddefnyddio’r wybodaeth, y cyngor a’r cymorth sydd ar gael.


Mae Cynllun Gweithredu Llywodraeth Cymru ar gyfer Diwedd y Cyfnod Pontio ar gael yn:


https://llyw.cymru/cynllun\-gweithredu\-diwedd\-y\-cyfnod\-pontio\-2020







Translation:


 
Today, with approximately 50 days until we enter into a new relationship with the European Union, I will be publishing the Welsh Government’s End of Transition Action Plan.  


The End of Transition Plan identifies the issues facing Wales and our strategic priorities as we approach the end of the Transition Period and beyond, taking into consideration the on\-going impacts of the current Covid\-19 pandemic and the pressures our economy currently faces.  It describes the actions we are, and have been taking, both independently and jointly with the UK Government and partners in Wales, to ensure that the public, private and third sectors, individuals and communities are as prepared as feasibly possible. It also sets out where our actions as a government depend on the steps for which the UK Government is responsible.


Regrettably, as of today, we still lack clarity on the UK’s future relationship with the EU. All that remains clear is that, whether or not the ongoing negotiations result in an agreement, there will be very significant changes from the current Transition Period arrangements. Our extended participation in the EU single market and customs union will end as of 1 January 2021\.


We were clear at the beginning of the negotiations that the timetable should not be artificially constrained by an arbitrary deadline. The onset of the Covid\-19 pandemic made a case for extending the transition period even more compelling. The UK Government did not listen.


As a result we are still having to plan for the worst case scenario – leaving the Transition Period without an agreement with the EU on our future relationship – at a time when devolved Governments and the UK Government, as well as public services, businesses and other organisations, all have limited capacity to prepare adequately.  There is an immediate critical need for businesses, the public and Devolved Governments to focus on the implications of the pandemic and the immediate threat this poses to lives and livelihoods, all of which are inevitably redirecting current resource from the end of transition preparations.


In September 2019 the Welsh Government published its ‘Preparing for a No Deal Brexit’ document in preparation for the possibility that we would leave the EU without even a formal Withdrawal Agreement. That document set out the Welsh Government’s overview of the main strategic risks of such an outcome.


The situation now, however, is different. On the one hand, some of the risks captured in that no deal planning have been mitigated by the Withdrawal Agreement and on the other, some of the risks have been intensified by the ongoing pandemic. As the negotiations progress, it has become clearer that even with a negotiated outcome, there will be significant new barriers to trade and co\-operation with the EU from 1 January 2021\.


Many of the actions we had in place for a no deal exit last year have helped shape our response to the Covid pandemic. We have provided significant funding for the economy and put in place a range of measures to support those most vulnerable in our communities. These have been essential in dealing with the consequences of a situation of this nature. By contrast, the consequences of leaving the Transition Period at this time and in this way, are the choice of the UK Government and the result of their approach to the negotiations with the EU. Many of the actions we have set out in the End of Transition Action Plan would have been unnecessary had the UK Government chosen a less dogmatic approach to the negotiations in line with the positions we have long advocated. 


Over the coming weeks we will continue to develop the actions in the plan in light of the outcome of the negotiations. With approximately 50 days to go until the UK’s relationship with the EU fundamentally changes, we ask everyone in Wales to prepare using the information, advice and support that is available.


The Welsh Government’s End of Transition Action Plan is available at:


https://gov.wales/end\-of\-transition\-action\-plan\-2020